31/10/2013 | Administración LocalMunicipal
Mugardos
Imposibilidade de practicar notificación a Sergentec, SL

Intentada a notificación e sendo devolta polo servizo de correos por ausente no último enderezo coñecido, polo presente notifícaselle a Sergentec S. L., de conformidade co artigo 59.5 da Lei 30/92 de 26 de novembro de réxime xurídico das administracións públicas e do procedemento administrativo común, a Resolución da Alcaldía núm.799/2013, de data 07.10.2013, que a continuación se transcribe: Sr. Alcalde-Presidente D. Xosé Fernández Barcia Atendido o informe da arquitecta municipal de data 02.10.2013, no que se pon de manifesto que, no edificio sito en R/ María núm.6, parcela de referencia catastral: 0325003NJ6102N, existe un problema de seguridade, polos canos e baixantes; obsérvase o seguinte: - Un trozo do cano, depositado no balcón, pode caer á rúa, empurrado por unha das baixantes. - As baixantes, desconectadas do cano, non teñen funcionalidade, e ademais non están ben agarradas á fachada, polo que poden caer á rúa. Ao caer, poden afectar tamén ao cableado eléctrico que pasa pola fachada do edificio. Tendo en conta os artigos 9 e 199 da Lei 9/2002, do 30 de decembro, de ordenación urbanística e protección do medio rural de Galicia, onde se regulan o debere de conservación, así como o artigo 51 do PXOM. Tendo en conta así mesmo, o artigo 56 do PXOM que establece que en toda obra haberá de colocarse un valado de protección de polo menos 2 m. de altura e unha distancia máxima de 2 m. da aliñación oficial. Visto o anterior así como a proposta do concelleiro de urbanismo, patrimonio e medio ambiente de data 03.10.2013, pola presente RESOLVO: Primeiro.- Incoar expediente de orde de execución por razóns de seguridade a SERGENTEC S. L., como titular catastral do inmoble sito en R/ María núm.6, referencia catastral: 0325003NJ6102N, dándolle audiencia no expediente para que, no prazo de dez (10) días hábiles contado dende o día seguinte ao da notificación da presente Resolución, formulen as alegacións e presenten os documentos e xustificantes que estimen pertinentes. Segundo.- Ordenar a SERGENTEC S. L., como titular catastral do inmoble sito en R/ María núm.6, referencia catastral: 0325003NJ6102N, para que no prazo de corenta e oito (48) horas contado dende o día seguinte ao da notificación da presente Resolución, e como medida de seguridade, proceda ao valado INMEDIATO do contorno da fachada principal mediante valado de obra. Terceiro.- Ordenar a SERGENTEC S. L., como titular catastral do inmoble sito en R/ María núm.6, referencia catastral: 0325003NJ6102N, para que no prazo de un (1) mes contado dende o día seguinte ao da notificación da presente Resolución, e como medida urxente de seguridade, proceda á adopción das seguintes medidas: * A retirada dos trozos do cano depositados no balcón. * O desmontado e retirada das baixantes, sen necesidade de eliminar os cubrebaixantes de fundición, que deben seguir ancorados á fachada. Cuarto.- Apercibir a SERGENTEC S. L., como titular catastral do inmoble sito en R/ María núm.6, referencia catastral: 0325003NJ6102N, de que transcorrido o citado prazo sinalado sen ter cumprimentado este requirimento, procederase polo concello á execución subsidiaria ou forzosa mediante a imposición de multas coercitivas de 300 a 6000 euros reintegrables ata lograr a execución das obras ordenadas, sen prexuízo doutras accións que correspondan, por orde desta Alcaldía, se se aprecia urxencia e perigo na demora. Quinto.- Notificar a presente Resolución aos interesados no expediente.” Mugardos, 23 de outubro de 2013 O ALCALDE, Asdo) XOSÉ FERNÁNDEZ BARCIA